Bundesliga

Die Bundesliga is Duitsland se professionele eersteliga in sokker sedert 1963. Voor die instelling van die Bundesliga deur die DFB (Deutscher Fußball Bund), is die Duitse sokkerkampioen bepaal deur die wenner van uitspeelwedstryde tussen die topspanne van elke streekliga.

FC Beiere München het die liga reeds 22 keer gewen sedert 1963. Klubs uit die voormalige Oos-Duitsland sukkel sedert unifikasie om hulle top-spelers te behou en met die voormalige Wes-Duitse klubs mee te ding, aangesien die voormalige Wes-Duitse klubs oor die algemeen finansieel beter daaraan toe is. In die 2008/09-seisoen speel daar slegs een klub uit die voormalige Oos-Duitsland in die Bundesliga, naamlik FC Energie Cottbus, het gegaan in die 2. Bundesliga 2009/10.

Die Bundesliga is vandag baie suksesvol uit 'n finansiële oogpunt en die mees suksesvolle sokkerliga wêreldwyd as dit gemeet word aan toeskouers. In die 2005/06-seisoen het die liga 'n gemiddelde bywoningsyfer van 40 775 toeskouers per wedstryd gehad (die tweede bes bygewoonde sokkerliga was die Engelse Premierliga met 'n gemiddelde bywoningsyfer van 33 875 per wedstryd).:en:Sports attendance

 Struktuur 
Vir die eerste twee seisoene het die Bundesliga uit 16 spanne bestaan, maar sedert die 1965/66-seisoen is die Bundesliga tot 18 spanne vergroot (die enigste uitsondering was die 1991/92-seisoen, toe die liga tot 20 spanne vergroot is om twee spanne uit die voormalige Oos-Duitsland se DDR-Oberliga tot die Bundesliga toe te laat).

Die onderste drie klubs word jaarliks uit die Bundesliga gerelegeer en met die top drie uit die 2. Bundesliga (tweede liga) vervang (in die beginjare is slegs twee spanne jaarliks gerelegeer). Klubs word aan streng voorwaardes ten opsigte van finansies en stadionveiligheid onderwerp om tot die Bundesliga toegelaat te word en daar te kan bly meeding.

Die Duitse sokkerstruktuur is baie plat in vergelyking met byvoorbeeld Engelse sokker. In Engeland is die eerste vyf ligas vertikaal gerangskik, met die gevolg dat deur net na die eerste 5 ligas te kyk, kan daar al presies gesien word watter klubs staan 'n kans om oor die volgende vyf jaar moontlik die Premierliga te haal. In Duitsland is daar egter slegs die Bundesliga, 2. Bundesliga en 3. Bundesliga wat vertikaal staan. Die vierde vlak is in drie Regionalligas gedeel op 'n streeksbasis. Hierna volg twaalf Oberligas, gevolg deur 27 verbands- of landesligas. Hoe laer daar in die piramide-struktuur gekyk word, hoe meer parallelle vlakke bestaan daar. Die interessante gevolg is dat redelike onbesonge spanne uit die kleiner stede en dorpe skielik hulle opwagting in die professionele ligas maak en dan weer (soms) net so vinnig verdwyn.

Die spanne wat in die 2025/26-seisoen meeding in die Bundesliga is die volgende:
 FC Beiere München
 Bayer 04 Leverkusen
 Eintracht Frankfurt
 BV Borussia Dortmund
 SC Freiburg
 FSV Mainz 05
 RB Leipzig
 SV Werder Bremen
 VfB Stuttgart
 VfL Borussia Mönchengladbach
 VfL Wolfsburg
 FC Augsburg
 1. FC Union Berlyn
 FC St. Pauli
 TSG 1899 Hoffenheim
 1. FC Heidenheim 1846
 1. FC Keulen
 Hamburger SV

 Seisoenoorsig 
 Seisoen  Kampioen  Topdoelskieter(s) 1963/64  1. FC Keulen  Uwe Seeler (Hamburger SV, 30) 1964/65  SV Werder Bremen  Rudolf Brunnenmeier (TSV 1860 München, 24) 1965/66  TSV 1860 München  Lothar Emmerich (BV Borussia Dortmund, 31) 1966/67  Eintracht Braunschweig  Lothar Emmerich (BV Borussia Dortmund, 28), Gerd Müller (FC Beiere München, 28) 1967/68  1 FC Neurenberg  Hennes Löhr (1 FC Keulen, 27) 1968/69  FC Beiere München  Gerd Müller (FC Beiere München, 30) 1969/70  VfL Borussia Mönchengladbach  Gerd Müller (FC Beiere München, 38) 1970/71  VfL Borussia Mönchengladbach  Lothar Kobluhn (SC Rooiwit Oberhausen, 24) 1971/72  FC Beiere München  Gerd Müller (FC Beiere München, 40) 1972/73  FC Beiere München  Gerd Müller (FC Beiere München, 36) 1973/74  FC Beiere München  Gerd Müller (FC Beiere München, 30), Jupp Heynckes (VfL Borussia Mönchengladbach, 30) 1974/75  VfL Borussia Mönchengladbach  Jupp Heynckes (VfL Borussia Mönchengladbach, 27) 1975/76  VfL Borussia Mönchengladbach  Klaus Fischer (FC Schalke 04, 29) 1976/77  VfL Borussia Mönchengladbach  Dieter Müller (1 FC Keulen, 34) 1977/78  1. FC Keulen  Dieter Müller (1 FC Keulen, 24), Gerd Müller (FC Beiere München, 24) 1978/79  Hamburger SV  Klaus Allofs (Fortuna Düsseldorf, 22) 1979/80  FC Beiere München  Karl Heinz Rummenigge (FC Beiere München, 26) 1980/81  FC Beiere München  Karl Heinz Rummenigge (FC Beiere München, 29) 1981/82  Hamburger SV  Horst Hrubesch (Hamburger SV, 27) 1982/83  Hamburger SV  Rudi Völler (SV Werder Bremen, 23) 1983/84  VfB Stuttgart  Karl Heinz Rummenigge (FC Beiere München, 26) 1984/85  FC Beiere München  Klaus Allofs (1 FC Keulen, 26) 1985/86  FC Beiere München  Stefan Kuntz (VfL Bochum, 22) 1986/87  FC Beiere München  Uwe Rahn (VfL Borussia Mönchengladbach, 24) 1987/88  SV Werder Bremen  Jürgen Klinsmann (VfB Stuttgart, 19) 1988/89  FC Beiere München  Thomas Allofs (1 FC Keulen, 17), Roland Wohlfarth (FC Beiere München, 17) 1989/90  FC Beiere München  Jörn Andersen (Eintracht Frankfurt, 18) 1990/91  1 FC Kaiserslautern  Roland Wohlfarth (FC Beiere München, 21) 1991/92  VfB Stuttgart  Fritz Walter (VfB Stuttgart, 22) 1992/93  SV Werder Bremen  Anthony Yeboah (Eintracht Frankfurt, 20), Ulf Kirsten (Bayer 04 Leverkusen, 20) 1993/94  FC Beiere München  Stefan Kuntz (1 FC Kaiserslautern, 18), Anthony Yeboah (Eintracht Frankfurt, 18) 1994/95  BV Borussia Dortmund  Mario Basler (SV Werder Bremen, 20), Heiko Herrlich (VfL Borussia Mönchengladbach, 20) 1995/96  BV Borussia Dortmund  Fredi Bobic (VfB Stuttgart, 17) 1996/97  FC Beiere München  Ulf Kirsten (Bayer 04 Leverkusen, 22) 1997/98  1. FC Kaiserslautern  Ulf Kirsten (Bayer 04 Leverkusen, 22) 1998/99  FC Beiere München  Michael Preetz (Hertha BSC Berlyn, 23) 1999/00  FC Beiere München  Martin Max (TSV 1860 München, 19) 2000/01  FC Beiere München  Sergej Barbarez (Hamburger SV, 22), Ebbe Sand (FC Schalke 04, 22) 2001/02  BV Borussia Dortmund  Marcio Amoroso (BV Borussia Dortmund, 18), Martin Max (TSV 1860 München, 18) 2002/03  FC Beiere München  Giovane Elber (FC Beiere München, 21), Thomas Christiansen (VfL Bochum, 21) 2003/04  SV Werder Bremen  Goncalves da Silva Ailton (SV Werder Bremen, 28) 2004/05  FC Beiere München  Marek Mintal (1 FC Neurenberg, 24) 2005/06  FC Beiere München  Miroslav Klose (SV Werder Bremen, 25) 2006/07  VfB Stuttgart  Theofanis Gekas (VfL Bochum, 20) 2007/08  FC Beiere München  Luca Toni (FC Beiere München, 24) 2008/09  VfL Wolfsburg Grafite (VfL Wolfsburg, 28) 2009/10  FC Beiere München  Edin Džeko (VfL Wolfsburg, 22) 2010/11  BV Borussia Dortmund  Mario Gómez (FC Beiere München, 28) 2011/12  BV Borussia Dortmund  Klaas-Jan Huntelaar (FC Schalke 04, 29) 2012/13  FC Beiere München  Stefan Kießling (Bayer 04 Leverkusen, 25) 2013/14  FC Beiere München  Robert Lewandowski (BV Borussia Dortmund, 20) 2014/15  FC Beiere München  Alex Meier (Eintracht Frankfurt, 19) 2015/16  FC Beiere München  Robert Lewandowski (FC Beiere München, 30) 2016/17  FC Beiere München  Pierre-Emerick Aubameyang (BV Borussia Dortmund, 31) 2017/18  FC Beiere München  Robert Lewandowski (FC Beiere München, 29) 2018/19  FC Beiere München  Robert Lewandowski (FC Beiere München, 22) 2019/20  FC Beiere München  Robert Lewandowski (FC Beiere München, 34) 2020/21  FC Beiere München  Robert Lewandowski (FC Beiere München, 41) 2021/22  FC Beiere München  Robert Lewandowski (FC Beiere München, 35) 2022/23  FC Beiere München  Niclas Füllkrug (SV Werder Bremen, 16), Christopher Nkunku (RB Leipzig, 16) 2023/24  Bayer 04 Leverkusen  Harry Kane (FC Beiere München, 36) 2024/25  FC Beiere München  Harry Kane (FC Beiere München, 26) 

 Aantal seisoene in die Bundesliga (1963–2010) 
Die volgende spanne het al meegeding in die 46 seisoene van die Bundesliga (met die aantal seisoene langsaan):

 Klub Klub Hamburger SV  47  Kickers Offenbach  7 SV Werder Bremen  46  SV Waldhof Mannheim  7 FC Beiere München  45  FC St. Pauli  7 VfB Stuttgart  45  SC Rooiwit Essen  6 BV Borussia Dortmund  43  FC Energie Cottbus  6 1. FC Kaiserslautern  42  1.FC Saarbrücken  5 VfL Borussia Mönchengladbach  42  Dynamo Dresden  4 FC Schalke 04  42  SG Wattenscheid 09  4 Eintracht Frankfurt  42  Alemannia Aken  4 1. FC Keulen  41  SC Rooiwit Oberhausen  4 VfL Bochum  34  Wuppertaler SV  3 Bayer 04 Leverkusen  31  Borussia Neunkirchen  3 Hertha BSC Berlyn  29  FC 08 Homburg  3 MSV Duisburg  28  FSV Mainz 05  3 1. FC Neurenberg  28  Stuttgarter Kickers  2 Karlsruher SC  24  Tennis Borussia Berlyn  2 Fortuna Düsseldorf  22  SV Darmstadt 98  2 Hannover 96  22  SpVgg Unterhaching  2 TSV 1860 München  20  TSG 1899 Hoffenheim  2 Eintracht Braunschweig  20  SC Fortuna Keulen  1 DSC Arminia Bielefeld  17  SC Preußen Münster  1 KFC Uerdingen 05 (Bayer Uerdingen)  14  SSV Ulm 1846  1 VfL Wolfsburg  13  SV Blouwit Berlyn  1 FC Hansa Rostock  12 Tasmania Berlyn  1 SC Freiburg  11  VfB Leipzig  1

 Kyk ook 
 Duitse sokkerkampioen

 Verwysings 

 Eksterne skakels 

  Amptelike webwerf

Kategorie:Duitse sokkerligas